Сяргей Іванавіч Лугоўскі

Сярге́й Іва́навіч Луго́ўскі (; ,  — , ) — беларускі і расійскі вучоны ў галіне вентыляцыі і кандыцыяніравання паветра, пылаўлоўлівання і аховы паветранага басейна ад забруджання шкоднымі рэчывамі. Доктар тэхнічных навук (1955), прафесар (1955).УЧЕНЫЕ ПОЛОЦКОГО ГОСУДАРСТВЕННОГО УНИВЕРСИТЕТА 

 Біяграфія 
Сяргей Іванавіч Лугоўскі нарадзіўся 29 чэрвеня 1912 года ў горадзе Жытоміры ў сям’і вайскоўца. Пасля заканчэння Жытомірскай зямельна-наладжвальнай прафшколы браў удзел у будаванні Крыварожскага металургічнага камбіната.

1932—1937 — студэнт Крыварожскага горнаруднага інстытута і Днепрапятроўскага горнага інстытута. Працаваў начальнікам шахты і намеснікам галоўнага інжынера рудаўпраўлення трэста «Нікапаль-Марганец».

У студзені 1941 года С. І. Лугоўскі быў залічаны аспірантам Крыварожскага горнаруднага інстытута. Ён паспявае здаць экзамены кандыдацкага мінімуму, але ў сувязі з пачаткам Вялікай Айчыннай вайны па мабілізацыі адпраўляецца ў Севастопаль у дзейны Чарнаморскі ваенна-марскі флот.

У гады Вялікай Айчыннай вайны служыў на флоце. Браў удзел у абароне Севастопаля і Масквы. Пасля вызвалення Украіны ад нямецка-фашысцкіх захопнікаў як горны інжынер быў накіраваны на аднаўленне народнай гаспадаркі (шахтаў) рэспублікі.

1946—1957 — асістэнт, дацэнт, потым прафесар Крыварожскага горнаруднага інстытута. У сакавіку 1948 года ён паспяхова абараняе кандыдацкую дысертацыю па аэрадынаміцы вентыляцыйных сетак, а ўжо ў сярэдзіне 1955 года — доктарскую дысертацыю па вентыляцыі рудных шахтаў пасля масавых выбухаў.

1957—1963 — прарэктар па навуковай рабоце Крыварожскага горнаруднага інстытута, загадчык кафедры рудніковай вентыляцыі і аховы працы, адказны рэдактар зборніка навуковых работ.

1962—1972 — загадчык кафедры цеплатэхнікі Валгаградскага інстытута інжынераў гарадской гаспадаркі, адказны рэдактар зборнікаў навуковых работ, член спецыялізаваных саветаў па абароне дысертацый.

У 1972 годзе С. І. Лугоўскі пераходзіць на працу ў Наваполацкі філіял Беларускага тэхналагічнага інстытута і становіцца яго першым прафесарам, што адыграла істотную ролю ў ператварэнні філіяла ў самастойную ВНУ — Наваполацкі політэхнічны інстытутНаваполацкі політэхнічны інстытут  (НПІ).

1972—1988 — загадчык кафедры санітарнай тэхнікі і аховы працы НПІ.

1973—1976 — старшыня Камісіі па экалогіі Наваполацкага гарадскога Савета.

1976—1986 — член спецыялізаванага Савета па абароне дысертацый пры Беларускім політэхнічным інстытуце (г. Мінск)

1988—2000 — прафесар кафедры цеплагазазабеспячэнняКафедра теплогазоводоснабжения и вентиляции , вентыляцыі і аховы паветранага басейна НПІ, а пасля ператварэння ВНУ — Полацкага дзяржаўнага ўніверсітэта (з 1993).

1995—1999 — член Савета па абароне дысертацый пры Полацкім дзяржаўным універсітэцеИстория кафедры ТГСВ .

 Навуковая дзейнасць 
Асноўныя навуковыя кірункі С. І. Лугоўскага:
 аэрадынаміка;
 рудніковая аэралогія;
 грамадзянская і прамысловая вентыляцыя;
 кандыцыяніраванне паветра;
 пылагазаўлоўліванне;
 ахова паветранага асяроддзя ў будынках і вонкавага атмасфернага паветра ад забруджвання шкоднымі рэчывамі.

Падрыхтаваў 46 кандыдатаў навук. 7 яго вучняў сталі дактарамі навук.

 Узнагароды 
 Ордэн Айчыннай вайны II ступені (1985);
 Ордэн Працоўнага Чырвонага Сцяга (1961);
 Ордэн «Знак Пашаны» (1971);
 Медаль «За абарону Масквы» (1946);
 Медаль «За абарону Севастопаля» (1942);
 Медаль «За гераічную працу ў Вялікай Айчыннай вайне» (1946);
 Ганаровая грамата і нагрудны знак Вярхоўнага Савета БССР за поспехі ў развіцці навукі і тэхнікі і падрыхтоўцы спецыялістаў для народнай гаспадаркі (1982);
 Ганаровая грамата Вышэйшай атэстацыйнай камісіі пры Савеце Міністраў Рэспублікі Беларусь (БелВАК) за дасягненні ў падрыхтоўцы і атэстацыі навуковых кадраў (1998).

 Асноўныя працы 
За больш чым паўвекавую навуковую, метадычную і педагагічную дзейнасць С. І. Лугоўскі апублікаваў
 12 манаграфій;
 больш 260 навуковых артыкулаў;
 22 навучальна-метадычных дапаможнікі;
 мае 13 аўтарскіх пасведчанняў на вынаходкі.

 Бібліяграфія 
 Луговский С. И. Проветривание шахт после массовых взрывов. — М.: Металлургиздат, 1958. −272 с.
 Луговский С. И. Проветривание глубоких рудников. — М.: Госгортехиздат, 1962. — 324 с.
 Луговский С. И. Вентиляция шахт и карьеров/ Г. К. Дымчук, соавт. — М.:Недра,1964. — 308 с.
 Луговский С. И. Проветривание карьеров воздушно-водяными струями/ В. М. Дубенюк, соавт. — Волгоград: Нижне-Волжское кн. изд-во, 1967. — 132 с.
 Луговский С. И. Совершенствование разработки и вентиляции рудников / Э. И. Шкута, соавт. — М: Недра, 1968. — 304 с.
 Луговский С. И. Очистка газов, отходящих от вагранок и электросталеплавильных печей / И. С. Андрианов, соавт. — М.: Машиностроение, 1972. — 142 с.
 Луговский С. И. Совершенствование систем промышленной вентиляции / Г. К. Дымчук, соавт — М.: Стройиздат, 1991—134с.
 Луговский С. И. Повышение санитарно-гигиенической, экологической и энергетической эффективности систем вентиляции / Е. С. Луговская, А. П. Шишова, С. И. Пивоварова, соавт. — Новополоцк: ПГУ, 1994. — 120 с.

 Гл. таксама 
 Полацкі дзяржаўны ўніверсітэт
 Пётр Іванавіч Швед
 Эрнст Міхайлавіч Бабенка

 Спасылкі 
 Афіцыйны сайт ПДУ
 Наваполацкі політэхнічны інстітут (1968—1993 гг.) 
 УЧЕНЫЕ ПОЛОЦКОГО ГОСУДАРСТВЕННОГО УНИВЕРСИТЕТА 

Катэгорыя:Удзельнікі Вялікай Айчыннай вайны
Катэгорыя:Хімікі СССР
Катэгорыя:Хімікі Беларусі